Liaquat Ali Khan

Liaquat Ali Khan (1895–1951) var en pakistansk jurist og politiker som var Pakistans første statsminister.

Khan var utdannet i Allahabad og ved Exeter College i Oxford. Da han kom tilbake til India engasjerte han seg i politikk og ble valgt til provinsforsamlingen i United Provinces of Agra and Oudh.

Han var generalsekretær i All India Muslim League fra 1936. Khan var en nær støttespiller for Muhammad Ali Jinnah, Pakistans «landsfader», i arbeidet for et selvstendig Pakistan og la vekt på en selvstendig utenrikspolitikk blant med hensyn til USA. Ved Pakistans uavhengighet ble Jinnah generalguvernør (den britiske monarken var konstitusjonelt statsoverhode innenfor Samveldet av nasjoner) og Khan statsminister.

I 1950 forhandlet en avtale med Jawaharlal Nehru om minoritetenes stilling, spenningen avtok noe og flyktningestrømmen ble mindre. I 1951 ble de ny uro og Nehru og Khan utvekslet skarpe diplomatiske noter mens hærene sto oppmarsjert ved grensen. Drapet på Khan forverret den vanskelige politiske situasjonen i Pakistan. Han ble myrdet den 16. oktober 1951 av en afghaner under et politisk møte i Rawalpindi. Kisten ble fraktet til Karachi der en halv million mennesker var samlet under begravelsen. Kisten satt inn i Mazar-e-Quaid, det nasjonale gravmonumentet der Jinnah og hans søster Fatima Jinnah er gravlagt. Det var ingen arvtaker etter Khan av samme kaliber og All India Muslim League (Den muslimske liga), landets dominerende parti, ble preget av maktkamp og oppløsning. Daværende generalguvernør Khawaja Nazimuddin ble statsminister etter Khan.

Referanser

Eksterne lenker 
 

Pakistanske politikere
Pakistanske jurister